ming030890/wiki-yue-high-quality huggingface dataset:
林正峰

林正峰（粵拼：lam4 zing3 fung1，英文：Niklas Lam，1994年8月5號—），綽號阿楓，係香港男藝人，本身係位註冊社工，亦係無綫電視旗下Big Big Channel其中一位KOL。

簡歷
電視廣播城天台
林正峰有兩個家姐，表哥係無綫電視藝員林景程；2007到2013年曾經喺香港中文大學校友會聯會陳震夏中學讀書。2017年，佢透過無綫電視嘅網上直播兼社交平臺big big channel同埋清談節目《#後生仔傾吓偈》，做咗其中一個KOL而開始出名；年尾亦都讀完香港大學社會工作及社會行政學系，跟住做咗註冊社工，同埋喺香港基督教青年會做緊項目統籌主任。另外，佢讀書嗰陣演過唔少港大劇社同其他劇團搞嘅作品。
小提琴

小提琴，又叫梵鈴，俾人稱之為「樂器女王」，係一個用弓拉嘅弦樂器。佢有四條弦，每條隔純五度，係提琴家族之中至細、至高音嘅樂器。大過佢嘅提琴有中提琴、大提琴同埋低音大提琴。
小提琴係嚮16世紀嘅意大利首先出現。佢原先嘅意大利文名叫做violin，意思即係細嘅中提琴（viola）。
小提琴同其他提琴一樣，主要係用弓來拉嘅，間唔中亦會用嚟彈下。
佢係現代管弦樂團弦樂組中最為主要嘅樂器。樂器之中佔有好重要嘅位置，係現代管弦樂團最重要嘅樂器之一，亦係具有高難度演奏技巧嘅獨奏樂器。

嚮大戲、粵曲、粵樂用嘅梵鈴
早嚮1920年代，司徒夢岩、尹自重、呂文成嗰一班玩家用小提琴拍和，一用就用到而家。
但係大戲粵曲用嘅定弦係同西樂嘅唔同，西樂嘅定弦係G D A E，大戲粵曲嘅定弦係F C G D。

嚮西方民歌用嘅小提琴
西方民間亦有用小提琴（有時會叫 ｢民俗提琴｣），但係用嘅弦唔同，古典樂用尼龍或者羊腸，但係民歌通常係用鋼絃，亦可能有第五條弦，定弦會係C G D A E，另外，有啲樂手中意用一種冇咁彎嘅琴橋，等可以易啲拉得出多過一個音。
符氣柏

符氣柏（Hee David，1992年—），藝名Indome，係香港男藝人，亦係個香港土生土長嘅印尼人，2021年參與ViuTV真人騷《阿女又戀嚟》而出名。

簡歷
符氣柏中學讀嶺南中學，之後做咗棟篤笑演員。2021年佢參與ViuTV真人騷《阿女又戀嚟》，之後亦有參與其他ViuTV節目。
2024–25年沙特職業足球聯賽

2024年至2025年沙特職業足球聯賽（英文：2024–25 Saudi Pro League）係第49屆沙特職業足球聯賽賽事。今屆沙特職聯賽喺2024年8月22號開鑼。

積分榜
最後更新：2024年12月7號。 資料來源：SPL排名規則：1＞積分；2＞對賽積分；3＞對賽得失球差；4＞得失球差；5＞入球數；6＞公平競技積分；7＞抽籤

對戰成績
比賽更新：2024年12月7號。資料來源：SPL顏色：藍色：主隊贏咗；黃色：打和；紅色：客隊贏咗。
梁競徽

梁競徽（原名梁烈唯，英文：Oscar Leung，1979年3月26號—）係香港男藝人，邵氏兄弟同無綫電視旗下藝人，佢大伯梁家仁都係演員。

簡歷
梁烈唯初時多做配角，包括早期《青出於藍》嘅鮑旭明、《緣來自有機》嘅謝永基、《尖子攻略》嘅陳力奔；近年《五味人生》嘅任勝天、《老公萬歲》嘅孔爵錫、《團圓》嘅陳積文等。喺2008年憑《尖子攻略》中飾演反叛中學生、後嚟一改性格成為出色足球員及成績優異學生嘅陳力奔（陳列品）一角，因此得到萬千星輝頒獎典禮最佳男配角同飛躍進步男藝員提名。2012年，梁烈唯喺《缺宅男女》中飾演「關二哥」受歡迎，亦喺《東西宮略》演太史官「端木正」。2019年開始，佢改用藝名梁競徽。

被指擦鞋同親共而被封負皮王
梁競徽因為被指擦鞋同埋多次發表親共言論，令一啲網民唔鍾意佢。2015年，梁競徽喺一次訪問回應網上對佢批評嘅時候，作出挑釁，直認自己擦鞋，又揶揄批評者淨係對住個電話、電腦，一世都買唔到樓，結果引來更大爭議。有信用咭公司一度搵佢賣廣告亦引來剪卡潮，表達對梁競徽嘅不滿，當時廣告喺Facebook曝光唔夠一日，惹來過千負評，連累品牌要將有關嘅Post隱藏。同時亦有傳無綫電視本來籌備新節目《男人經》，梁烈唯有份會主持，但亦因為網民對佢態度嘅不滿同批評，突然急煞車。

改名事件
2019年開始，佢改用藝名梁競徽。不過，網民對呢個新名就唔係咁受落，更加笑佢係「梁勁廢」。就算係一啲對佢中性嘅報道，都仍然好似以前咁叫佢做『唯唯』，或者同時寫佢新舊兩個名。

反送中風波成為被惡搞對象
2019年6月香港反送中運動期間，大量市民上街遊行表達不滿，其中一次仲有成二百萬人參加。網上流傳多張梁競徽有份參加反送中大遊行圖片，又有網民聲稱親眼見過佢，不過梁否認有參與，而圖片亦被睇穿只係改圖。
亞洲四小龍

亞洲四小龍，英文叫亞洲四虎（Four Asian Tigers），係南韓、新加坡、香港同埋台灣嘅總稱，相關嘅經濟發展過程同經驗係發展經濟學研究嘅典型例子。
呢啲國家或者地區喺20世紀60-70年代經濟飛速成長，但係之前佢哋只係以農業同輕工業為主嘅發展中國家或地區。佢哋利用西方發達國家向發展中國家轉移勞動密集型產業嘅機會，吸引外地資本同技術，利用本地嘅勞動力優勢適時調整經濟發展戰略，好快咁走上工業化嘅道路，成為東亞同埋東南亞地區嘅經濟火車頭之一，按人均GDP成爲亞洲僅次於日本嘅經濟體，其中香港更加喺2005年成功超越日本，喺人均GDP排行第5。
之後亞洲四小龍嘅發展歷程被好多亞洲國家例如亞洲四小虎等借鑑，呢啲國家喺大約10年之後經濟得到大幅度嘅發展。但呢種發展模式有好多弊端，太過依賴國際資本成為經濟面嘅隱患，被認爲係亞洲金融危機造成巨大損失嘅主要原因之一。
亞洲四小龍嘅夜景
臺灣 臺北市
香港
新加坡
南韓 首爾市
嬲

嬲（粵拼：nau1）係種激出嚟嘅情緒反應，激發呢種情緒嘅嘢/事包括：俾人屈、忽略、侮辱、背叛，遇上唔公道、唔開心、唔滿意嘅嘢，受委屈，同人發生衝突，對啲嘢唔滿意…激發呢種情緒嘅嘢可以係真或者自己諗嘅，所以嬲可以係無端端，無原因嘅。
嬲緊嘅人往往會做出一啲嘅行動來發泄，叫發脾氣，例如大嗌、鬧人，甚至打人，而嚴重嘅會失控。如果一個人發嬲嘅話，可能會令到其他人都嬲埋你。
愁

愁（粵拼：Sau4），又叫悲哀（粵拼：bei1 oi1）、悲傷（粵拼：bei1 soeng1）、傷心（粵拼：soeng1 sam1）、難過（粵拼：naan4 gwo3），係種負面情感，通常都係因為經歷一啲唔如意嘅事引起。唔少人（尤其係細路）都會用喊去抒發呢種情感。
慾

慾係指人對某樣嘢（可以係人、死物或者事）嘅渴求，如果滿足到就會覺得開心。
憎

憎（粵拼：zang1），係一種對某個人或者某樣嘢感到強烈嘅敵意同反感、唔滿意嘅情緒。憎通常係因為曾經畀某人受傷害或受冒犯而產生嘅。
憎係人喺自己嘅感情或者尊嚴受損害時產生嘅正常反應，而且有想復仇嘅諗法。蘇格蘭哲學家大衛•休謨認為憎係一種類似束縛嘅感覺，好難去定義佢。
痴迷

痴迷（英文：Limerence）係一種精神狀態（英文：Mental state），即係指浪漫情感而成，注意聚焦喺愛慕對象、渴求對方又滿足唔到、勢不可擋嘅強烈熱情。痴迷者通常會有侵擾（英文：Intrusive thought）、憂鬱（英文：Melancholia）嘅諗法或者對愛慕對象嘅擔憂，仲有同對方建立或維繫關係同得到佢回應嘅渴望。痴迷可能係依附嘅過程。
痴迷嘅定義甚至係存在與否都有爭議。學者Helen Fisher指痴迷就係浪漫愛情，只不過有負面含意而且可能係一個精神障礙。佢提出浪漫愛情係一種自然嘅癮，好壞視乎情況而定。佢喺2024年重伸佢唔覺得痴迷同浪漫愛情有分別。
七情六慾

七情六慾，亦寫成七情六欲，係指人嘅情緒同慾望，亦泛指人嘅一啲心理狀態。

六欲
六欲：色欲、形貌欲、威信姿態欲、言語音聲欲、細滑欲、人相欲。
性慾

性慾或者性欲，係動物本能，目的係傳宗接代。
係人類嘅七情六慾之一。
天主教列性慾係七宗罪。尤其神父、和尚、施姑要禁慾。
錫周三

錫周三足球會（英文：Sheffield Wednesday Football Club）係英倫北部南約克郡錫菲兩間著名職業足球會之一（另一支係錫菲聯），喺1867年成立，主場為希斯堡球場（Hillsborough），於2009/10年球季季後降班到英格蘭甲組足球聯賽作賽，兩年後以亞軍身份重返英冠。

甲組〈I〉聯賽 冠軍
4
1902/03年、1903/04年、1928/29年、1929/30年。

乙組聯賽 冠軍
5
1899/00年、1925/26年、1951/52年、1955/56年、1958/59年。

甲組附加賽 冠軍
1
2004/05年。

足球同盟聯賽 冠軍
1
1889/90年。

足總盃 冠軍
3
1896年、1907年、1935年。

足總盃 亞軍
3
1890年、1966年、1993年。

聯賽盃 冠軍
1
1991年。

聯賽盃 亞軍
1
1993年。

慈善盾 冠軍
1
1935年。
阿曉斯體育會

阿曉斯體育會（英文：Aarhus Gymnastikforening）係丹麥阿胡斯一間職業足球球會，依家踢緊丹麥超級足球聯賽。
葉聖陶

葉聖陶（粵拼：jip6 sing3 tou4，1894年10月28號—1988年2月16號），原名葉紹鈞，字秉臣，中華人民共和國江蘇蘇州人，係中國現代作家、教育家同出版人。佢係五四運動首個新文學社團文學研究會嘅創立人之一。
施克堡體育會

施克堡體育會（英文：Silkeborg IF）係丹麥施克堡一間職業足球球會，依家踢緊丹麥超級足球聯賽。
蘇千墅

蘇千墅( - 2021年6月19號)，香港親中派人士，曾經係褔建省政協常委。
斯特里達

斯特里達（英文：FC DAC 1904 Dunajská Streda）係斯洛伐克多瑙斯特雷達一間職業足球球會，依家踢緊斯洛伐克超級足球聯賽。
張欽燦

張欽燦，香港親中派教育界人士。

早年經歷
初出道的時候，張欽燦曾經喺唔同學校任教。佢後生嘅時候無心插柳之下投身教育界，1949年從師範學院畢業後，喺唔同小學任教多年，去到1958年加入剛成立嘅福榮街官立小學，其後獲調升為教育司署督學；1985年佢回歸校園並擔任校長直到退休。
退休之後，佢推動喺中國山區興建希望小學，又參與籌組創立香港高齡教育工作者聯誼會，並喺2005年至2008年期間擔任會長。

政治立場
佢係香港親中派人士，曾經參與公開聯署支持北京未經諮詢或香港人同意，強行訂立嘅《港版國安法》。
陳祖江

陳祖江，香港親中派人士。

政治立場
佢係香港親中派成員，曾經有份舉辦活動支持建基於北京未經諮詢或香港人同意強行落實嘅831決定資訊嘅2015年政改方案。
波德布雷佐瓦

波德布雷佐瓦（英文：FK Železiarne Podbrezová）係斯洛伐克波德布雷佐瓦一間職業足球球會，依家踢緊斯洛伐克超級足球聯賽。
王子成

王子成，MH，香港親中派政治人物。

政治立場
佢係香港親中派一員，支持北京未經諮詢或香港人同意，強行訂立嘅《港版國安法》。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同排除民主派參選嘅2023年香港區議會選舉，王子成曾經參選地區委員會界別（油尖旺），攞到73票，未能當選。
蔡浩成

蔡浩成係香港一位親中派人士。

政治立場
佢係香港親中派人士，支持北京未經諮詢或者香港人同意就強行訂立嘅《港版國安法》，仲支持搞慶祝香港回歸同推廣愛國教育嘅活動。
王紹基

王紹基（英文：Ivan Wong），香港建制陣營（商界親中派）政治人、生意人（金城控股有限公司執行董事），王錦輝家族第三代成員（王國強大仔）。

政治立場
佢係香港親中派一員，支持北京未經諮詢或香港人同意，強行訂立嘅《港版國安法》，亦曾經有份幫香港廣東社團總會同民建聯聯合主辦嘅「香港廣東社團青年政治人才培訓課程」擔任課程遴選委員會成員。

選舉經歷
喺2021年8月，佢當選成為香港特别行政區選舉委員會商界（第二）委員。
李何芷韻

李何芷韻，香港親中派人士。理文創建控股有限公司董事總經理。

政治立場
佢嘅政治立場係親中派，曾經公開並參與聯署支持北京未經諮詢或香港人同意，強行訂立嘅《港版國安法》。

家庭
佢已經結婚，佢老公係李文斌。

其他事件
2022年，楊千嬅喺香港進行演唱會，但傳出門票滯銷，楊千嬅開Show前為免場面冷清，要去到送飛嘅地步，之後李何芷韻就向傳媒表示，係佢購買楊千嬅演唱會門票送贈。去到開Show嘅時候，亦有傳媒拍攝到，現場有唔少空位都有黑布遮住，以避免尷尬場面。
鄧獻倫

鄧獻倫，香港親中派人士，香港永聰實業有限公司董事長，另外喺天駿集團（香港）有限公司、香港德祥國際集團有限公司、東莞市天駿酒類貿易有限公司、東莞雁田自來水有限公司等多家企業擔任董事長。

早年經歷
鄧獻倫喺一個東莞鳳崗嘅商販家庭出世，高中畢業後，去到當地海關農場工作，之後去小型糧食加工廠裡開拖拉機、推土機，70年代嘅時候前往香港謀生。去到1982年開設自己生意，之後亦有投資自己嘅鄉下，係最早投資中國自來水廠計畫嘅港商。

政治立場
佢嘅政治立場係親中派，支持所謂嘅「愛國者治港」，又支持北京未經諮詢或香港人同意，強行訂立嘅《港版國安法》。
陳曉盈

陳曉盈，香港親中派政治人。

參選經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，陳曉盈曾經參選地區委員會界別（沙田），攞到176票，成功當選。
黃守東

黃守東（英文：Jeff Wong，1984年10月28號—），係亞洲電視數碼媒體有限公司（即係而家嘅亞洲心動娛樂）企業傳訊總監、亞洲電視有限公司前管理層、公關及宣傳科高級經理及公司發言人，亞洲電視控股企業傳訊總監。有香港傳媒叫佢「亞視暖男」同埋「亞視最後發言人」。佢而家係香港親中陣營政治人，係香港義工聯盟前助理總幹事。新民黨灣仔區社區發展主任，
佢係家中獨子，香港出世，九龍大角咀長大。小學讀路德會沙崙學校。中學就讀過中華基督教會銘基書院、惠僑英文中學、救世軍卜維廉中學，同埋陳樹渠紀念中學，大學畢業香港樹仁大學新聞學系。黃守東細個受亞視影響，入腦電視劇有《南海十三郎》、《碧血青天楊家將》、《再見艷陽天》、《還看今朝》等等 。
鄭建炘

鄭建炘，台灣親中派人士，台灣人民共產黨副主席，中共在台灣間諜。
佢喺台灣人民共產黨入面長達10多年時間，接受中國國台辦資助共約90萬餘元。

政治立場
佢係親北京派人士，對日本持不友善態度，曾經喺親中媒體海峽導報社接受訪問，話台灣民眾深受民進黨荼毒，又話日本有意再殖民台灣。

記事
喺美國前眾議長佩洛西訪問臺灣期間，佢曾經組織職業示威活動，以每人新台幣500元嘅人工僱用民眾，發起20幾場抗議活動。
喺2022年中華民國直轄市議員及縣市議員選舉期間，佢受胡春光、雲南省國台辦官員指示，參選台北市議員，並喺競選期間收受國台辦提供資助，以「走路工」方式賄選，企圖影響台灣選舉、宣揚共產理念，去到2023年10月3日依《反滲透法》等罪名被起訴。台灣勵志協會（TIA）執行長賴榮偉指，事件突顯中國滲透模式更分眾同精緻化，以小黨影響特定群眾，達到所謂「鄉村包圍城市」嘅目的。
喺2021年2月，佢將五星旗口罩戴喺烏山頭水庫八田與一嘅銅像上，被警方依違反《社會秩序維護法》送辦。
米迪蘭特

米迪蘭特（丹麥文：FC Midtjylland）係丹麥中日德蘭大區一間職業足球球會，喺1999年成立，依家踢緊丹麥超級足球聯賽。
吳承華

吳承華係香港親中派政治人物。

政治立場及公共事務參與
佢係香港親中派人士。
佢同柯創盛、鄭強峰喺地區事務合作，共用流動辦公車。

選舉經歷
喺2021年9月，佢成為香港特别行政區選舉委員會基層社團委員。
陶喆

陶喆（1969年7月11號—），原名陶緒忠，係臺灣流行歌手。除咗唱歌出名，亦係音樂製作人。
哥曼諾

哥曼諾（英文：KFC Komárno）係斯洛伐克科馬爾諾一間職業足球球會，依家踢緊斯洛伐克超級足球聯賽。
FC燕豪芬

FC燕豪芬（英文：FC Eindhoven）係荷蘭燕豪芬一間職業足球球會，依家踢緊荷蘭乙組足球聯賽。
1月8號

1月8號係公曆年嘅第8日，離年尾重有357日（閏年358日）。
<< - 1月 - >>



大件事
1790年：美國總統佐治華盛頓喺臨時首都紐約市發表第一份國情咨文。
1815年：1812年戰爭入面最後一場大型戰役紐奧良戰役爆發。
1900年：香港第一間華資百貨公司先施成立。
1902年：慈禧太后同光緒皇帝返到北京。
1959年：戴高樂上任做法國第五共和國第一任總統。
1989年：日本天皇明仁繼位第二日，日本年號正式由昭和改元平成。
1993年：廣州賽馬場正式開幕，係中華人民共和國頭一個有博彩性質嘅有獎賽馬場。
2000年：香港房屋署揭沙田圓洲角起緊嘅居屋愉翠苑短樁醜聞。
2004年：郵輪瑪麗皇后二號下水，係當時最長、最闊同最高嘅郵輪，由英女王伊利沙伯二世主持下水禮。
2008年：美國總統喬治·獲加·布殊搭空軍一號專機啟程對以色列、巴勒斯坦、科威特、巴林、阿拉伯聯合酋長國、沙地阿拉伯同埃及等國進行為期8日嘅訪問。
2015年：第7屆斯里蘭卡總統選舉，由邁特里帕拉·西里塞納當選。
2020年：伊朗革命衞隊向美軍駐伊拉克基地發射十幾枚彈道導彈，報復指揮官蘇萊曼尼被暗殺。
2020年：烏克蘭國際航空一客機由伊朗德黑蘭飛去烏克蘭基輔期間被擊落（英文：Ukraine International Airlines Flight 752），機上176人咸不剌死晒。
彼得·雅羅

彼得·雅羅（英文：Peter Yarrow；1938年5月31號—2025年1月7號），係美國男歌手同詞曲作家。佢係三重唱組合彼得、保羅與瑪莉嘅其中一個成員。
李仁赫

李仁赫（原名李輝；藝名M-Brothers），係中國朝鮮族音樂製作人同作曲家。佢喺吉林延吉出世。
福地祐介

福地祐介係主要喺臺灣發展嘅日籍男藝人，依家簽約凱渥旗下。
SILVERSTRIKE

SILVERSTRIKE（又寫做Silver Strike）係香港編曲同音樂監製，13歲自學做音樂，開始接觸電子音樂，之後創作咗更加多唔同類型範疇嘅作品。
SILVERSTRIKE一開始先結識咗香港唔同嘅嘻哈地下音樂人開始咗製作音樂嘅路，先後同唔同歌手合作，近年除咗繼續參與地下音樂創作之外，仲有涉獵比較主流嘅路線。主要合作歌手有Tyson Yoshi、kayan9896、TIAB、Ansonbean等等。
佢最為人熟悉就係佢嘅producer tag - AYY, SILVERSTRIKE BOUT' TO LIGHT IT UP，喺佢嘅編曲作品嘅開頭都會聽到呢句屬於佢嘅tag。
佢亦係試當真旗下Demo Records音樂廠牌總監。
俞卓君

俞卓君，香港親中派政治人物，依家係大律師。

選舉經歷
佢曾經喺2019年香港區議會選舉沙田海嵐選區參選，迎戰公民黨陳珮明。
親中派因為逆民意支持修訂逃犯條例，選情大受影響。而俞卓君選舉期間佢報稱獨立，但之後就被揭發阿媽係貴州省政協、東區區議員李進秋。另外去到選舉後期，親中派內部流傳支持名單，佢亦榜上有名。呢種隱瞞政治背景嘅做法，被指係假獨立，受到一啲批評。而佢最終亦輸咗俾陳珮明。
2023年，喺中共推翻原有區議會制度，未經香港人同意大幅度減少直選議席比例之後，佢就被政府委任做西貢區議員。
亞太區

亞太區，全名亞洲太平洋地區，係對西太平洋嗰頭各國嘅稱呼，範圍大致包括東亞、東南亞、南亞、中亞、西亞同大洋洲。
Fraser MacColl

Fraser MacColl，係英國結他手同音樂製作人。

簡歷
2013年至2021年，佢做過Jungle（英文：Jungle (band)）樂隊嘅結他手、低音電結他手同和音。
仲村京雅

仲村京雅（1996年4月25號—）係日本出世嘅新加坡足球員，司職中場，效力淡濱尼流浪。
陸瀚民

陸瀚民（Benson Luk，1983年12月3號—），係香港經濟民生聯盟青委會主席，第七屆香港立法會議員。

選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。
莫仲輝

莫仲輝係香港親中派政治人物兼教育界人士。

選舉經歷
喺2021年9月，佢以「教育專業聯盟」名義參選選舉委員會界別分組選舉，當選成為香港特别行政區選舉委員會教育界委員。
潘書韻

潘書韻（英文：Pun Shu Wan，1994年6月30號—），綽號「搣時潘」（英文：Miss Pun），係香港網上KOL。亦係公民黨深水埗區議會南昌北選區區議員劉家衡嘅老婆，2020年8月宣佈拉埋天窗。

簡歷
潘書韻大學讀香港中文大學中文系，三級榮譽畢業。阿爸阿媽都係大陸人，都係做教師，阿爸叫潘詩旭。佢細個嗰陣因為阿爸阿媽離異，由嫲嫲湊大，所以好自卑，小學試過自殺，但最後無事。畢業後，佢一度失業，後做過地產經紀，最終靠當時男友介紹投身補習行業，無幾耐就問男友攞錢開補習社。佢義教一啲基層或南亞裔小朋友，期間認識咗家境較富裕嘅劉家衡，就同劉家衡出軌，畀綠帽當時嘅男友戴。潘書韻開始性玩具店生意，當時擴展到6間分店。性玩具店而家由潘書韻好友-陳樂行擁有。潘書韻同劉家衡擁有私人居住物業單位：深水埗北河街富匯居三樓連天台某單位。

篤灰公開手足資料導致手足被捕
潘書韻曾經捐過少量物資畀何D1同張D4，但係無耐啲免費物資就送嗮出去，手足就轉為將自己嘅存貨賣出去。之後潘書韻就老屈手足人血饅頭，將手足同自己嘅私怨喺網上公開，之後仲放手足地址上網，導致手足被捕同受到警暴對待。
D1喺拘留期間受暴力對待同直播員觀察，2021年6月仲需要戴眼罩；D4最少被兩個警員打至嚴重骨折，行動極度不便。

議員辦事處潑漂白水案
2020年3月9號，劉家衡議員辦事處因為有建制派市民上門抗議而爆發衝突，混亂間有女議員助理同潘書韻都受輕傷。不過，警方喺3月12號用有市民投訴潘書韻喺衝突嗰陣涉嫌向人潑漂白水做理由，將潘書韻拘捕同扣留調查。之後潘書韻同一位男議員助理被控襲擊及刑事損壞等罪，本嚟喺2021年7月13號喺西九龍裁判法院提堂，但潘書韻未有到庭，畀主任裁判官發出拘捕令。潘書韻話律師費太貴，唔值得上庭，所以喺無通知次被告嘅情況下著草。次被告亦因為咁被沒收護照，仲要每星期去警署報到三次。佢老公劉家衡喺7月15號公開證實佢哋兩公婆已經著草離開咗香港。2021年11月30號，次被告被判入獄6個月。

酒店房直播性虐
2020年7月26號，潘書韻、佢老友黃于喬同埋另外一個34歲姓宋嘅男人，帶埋一個30幾歲、話自己老豆係廣州人嘅男人，上咗香港逸東酒店一間酒店房玩SM（虐戀（中文：虐戀））。同一時間，潘書韻用佢個Instagram戶口將成個「直播AV」公開直播畀網民睇。喺呢個「直播AV」入面，潘書韻同黃于喬首先氹嗰個男人除衫，之後潘書韻開始用皮帶扮打嗰個男人，潘書韻重係咁由說佢舐自己對高踭鞋底，舐完之後搞到個男人要即刻入廁所啷口。潘書韻之後再氹個男人除埋條面褲，然後用皮帶打佢手板同大髀。冇幾耐之後，有幾個差人可能因為收到睇直播嘅網民報警，所以去咗現場調查，最後用「涉嫌破壞公眾體統罪」，將潘書韻一行三個人拘捕同扣留調查。有網友話，潘書韻話過個男人成日喺網上面性騷擾自己。 29號，差人終於搵到男事主，原來佢係一個34歲嘅香港人，患咗唐氏綜合症，有輕度智力障礙，喺特殊學校讀過書；佢錄口供嘅時候同差人話過成件事搞到佢好驚，尤其是畀人鞭打嗰陣。
阿拉伯復興主義

阿拉伯復興主義（阿拉伯文：البعثية‎，羅馬拼音：al-Baʿthīyah 係一種阿拉伯民族主義嘅政治意識形態，主張喺阿拉伯人為主嘅地方，成立一個統一嘅社會主義國家，由復興黨負責一黨專政。呢個概念嘅主要策劃人包括 Michel Aflaq、Zaki al-Arsuzi、同埋 Salah al-Din al-Bitar。到比較後期，跟呢個概念管治嘅阿頭包括伊拉克嘅侯賽因同敘利亞嘅阿薩德。
阿拉伯復興主義主要提倡要阿拉伯人發動自己嘅文藝復興（類似伊斯蘭黃金時期），嚟推舉自己嘅文化同價值觀。同時，呢個主義亦都基於阿拉伯人「未夠啟蒙」嘅原因，而暫時拒絕多黨制，用一黨專政去管理個國家。因為阿拉伯復興主義嘅意識形態屬於社會主義嘅一種，所以佢嘅政治光譜一般都係屬於左派。
喺經濟政策方面，阿拉伯復興主義同社會主義非常相似。例如，呢種思想支持將自然資源國有化、由政府設立計劃經濟、同埋向農民分配農地等等。不過，復興主義拒絕咗馬克思對階級鬥爭嘅諗法，認為係會損害阿拉伯人之間嘅團結。
分別由復興主義政府掌權嘅伊拉克同敘利亞，都利用集權嘅方法嚟迴避異見人士嘅批評。其中敘利亞復興黨嘅政治思想同原裝有啲出入。
哪一天我們會紅

《哪一天我們會紅》（英文：Where is my 15 minutes）係香港MakerVille 製作電視劇，由邱彥筒、許軼、張毓軒、蘇振維、鄧濤、岑珈其、謝咏欣、林宣妤、麥沛東等主演。套劇用人氣Youtube頻道嘅競爭做題材。

軼事
2024年5月18號：舉行開鏡拜神儀式。
2024年6月30號：喺日本正式殺青。
澤城美雪

澤城美雪（粵拼：zaak6 sing4 mei5 syut3，1985年6月2號—）係日本嘅一個女藝人同埋配音員。

配音作品一覽
呢個表唔完整，歡迎加料。
2025年
BanG Dream! Ave Mujica（森美奈美）
Kerfuś

Kerfuś係波蘭家樂福超市嘅吉祥物，係一貓型機械人，最早出現喺2022年9月。
胡健華

胡健華，香港親中派政治人。
喺2021年香港立法會選舉，北京未經諮詢或香港人同意，大幅度削減直選議席比例同限制民主派參選，佢參選九龍東選區，攞到3090票，未能當選。
日日煮

日日煮（DayDayCook）係香港一個專出食譜嘅網站，喺2012年由朱嘉盈開辦。

創辦人
日日煮嘅創辦人係朱嘉盈（Norma），佢曾經喺香港上海匯豐銀行嘅投資管理部，做過證券研究部嘅主管，專門負責大中華區。
朱嘉盈佢12歲嘅時候，跟咗父母移民去美國，喺西雅圖嘅華盛頓大學讀商業同埋財經嘅學士。佢之後亦都攞過摩根士丹利頒發嘅獎學金，去日本嘅早稻田大學進修。到畢業之後，佢就返咗香港，喺銀行負責研究股票。
由於佢父母都非常之鍾意煮嘢食，所以佢自細就好有興趣。喺2012年，佢由匯豐銀行度辭職。佢跟住之後創辦咗日日煮，喺網上開始上載啲食譜同煮嘢食嘅片，同網友分享。

理念
喺個網站入面，佢嘅理念就係提倡「生活就要極致」同埋提供煮嘢食嘅靈感。佢除咗有出原創嘅食譜同片之外，另外有啲畀新手嘅煮食貼士，目標係分享煮嘢食嘅樂趣，同時亦都推廣一個健康嘅生活模式。

活動
日日煮除咗有官方網站之外，重有其他社交媒體平台，包括Facebook、Instagram、YouTube等等，另外仲有Apps、烹飪書同煮食工作室等等，提供唔同渠道去搵食譜同畀人分享煮食體驗。
另外，日日煮喺香港亦都推出咗自家品牌嘅食品，包括醬料，即食料理包、蜜茶等等。

上市
2016年獲3,500萬人民幣的A輪融資開始計算，先後經歷了8輪融資，背後有C資本(新世界發展行政總裁鄭志剛旗下)、阿里巴巴創業者基金、合一資本、香江集團、恆基地產主席李家傑的私人投資基金等資本。
2020時，日日煮計畫在香港上市。
後來想以SPAC赴美上市　再改以IPO方式上市。
2023年11月17日，日日煮在美成功掛牌上市，募資總額為3,315萬美元，以當天收盤價計算，公司市值為1.2億美元。
日日煮披露招股書 創辦人朱嘉盈疑似清倉。
日日煮的股票定價低於先前的指導區間，並在紐約上市交易首日下跌27%。
日日煮上市後進行不少收購。
日日煮股價蒸發9成，上市半年即走向退市邊緣。
日日煮將有額外時間至 2025 年 2 月 4 日（但須持續進行重新評估）來完成並提交本公司截至 2023 年 12 月 31 日的 20-F 表年度報告。

爭議
日日煮曾於2016年在fb發文，介紹精油公司Young Living的產品，並指可取代乾香草及人工調味品，又舉例煮香草番茄濃湯時，可加入羅勒精油及百里香精油調味，惹來不少食安質疑及網民抨擊。後來有媒體詢問藥劑師意見，坦言製作精油過程無從稽考，若有加入化學成份，對身體可能有害，建議選用天然食材。Day Day Cook當時則回應，帖文由客戶提供作產品推廣用途，生產過程中絕不加入化學成分及添加劑。

日日煮工作室
日日煮工作室喺2015年設立，喺上環嘅荷里活道搞，主要舉辦唔同嘅烹飪課程，同埋畀會員借用場地。
烹飪班主要係由飲食Blogger教授，課程內容包括各個種類嘅菜式，有中、西、泰、台、同法式等等，例如法式嘅玫瑰蘋果批、老北京宮廷菜、同台灣夜市系列等等。
會議展覽

會議展覽，簡稱會展（Meetings,  incentives, conferencing, conventions, exhibitions, events，簡稱 MICE），係指會議、展覽、獎勵旅遊同埋大型活動等集體性活動嘅簡稱。會展概念內涵係指喺一定地域空間，好多人聚集喺一齊形成嘅、定期或唔定期、制度或非制度嘅傳遞同交流信息嘅群眾性社會活動，會展概念嘅外延包括各種類型嘅博覽會、展覽展銷活動、大型會議、體育競技運動、文化活動、節慶活動等。 特定主題嘅會展係指圍繞特定主題集合多人喺特定時空嘅集聚交流活動。狹義嘅會展只係指展覽會同會議；廣義嘅會展係會議、展覽會、節事活動同獎勵旅遊嘅統稱。會議、展覽會、博覽會、交易會、展銷會、展示會等係會展活動嘅基本形式，世界博覽會係最典型嘅會展活動。
主題分析

主題分析（粵拼：zyu2 tai4 fan1 sik1；嚟自英文：thematic analysis）係社會科學成日用嘅一種研究方法。研究者會攞一啲以文字形式存在嘅數據（例如係做訪問面談得出嘅數據），搵出呢啲數據入面有邊啲主題，從而增進對研究緊嗰種現象嘅了解。
舉個簡單例子，想像家陣有位市場學研究者做訪問面談，問一班（n 個）消費者對產品 A 嘅觀感，佢哋發覺呢 n 位受訪者當中有大半（70%）嘅人都（用唔同嘅字眼）話覺得件產品嘅設計好有創意（主題）－噉佢就搵到一個主題，可以攞去做匯報。
林浩文

林浩文（英文：Oman Lam，1月6號—）係香港無綫電視基本藝人合約男藝人，2017年第29期無綫電視藝員訓練班學員，拍過唔少電視劇，出名角色包括處境劇《愛·回家之開心速遞》嘅「阿叢（書蟲）」。

簡歷
林浩文自細住公共屋邨，做過無綫電視舞蹈藝員，有次活動畀前無綫監製潘嘉德邀請做特約演員，對演戲產生咗興趣，所以喺2017年入讀藝員訓練班。跟住佢再畀處境劇《愛·回家之開心速遞》監製賞識，參演固定角色「阿叢（書蟲）」。
林浩文女朋友係前香港小姐冠軍邵珮詩，2020年4月畀傳媒揭發佢哋已經秘密拍拖四年，而邵珮詩之前亦只係用「圈外男友」形容佢。

電視劇（無綫電視）
呢個表唔完整，歡迎加料。
聖克萊爾湖

聖克萊爾湖衛星圖，影時係春天融雪嘅時候，於2023年4月由哨兵2號衛星影低。
聖克萊爾湖（英文：Lake St. Clair，法文：Lac Sainte-Claire）係位於加拿大安大略省同美國密芝根州之間嘅一個淡水湖，佢係構成五大湖水系嘅一部份。
個湖長42公里，闊39公里，面積1,114平方公里，海拔高度175米，平均水深3.4米，最深處8.2米，蓄水量3.4立方公里，湖岸線長度272公里。
北邊有聖克萊爾河匯入，連接曉倫湖，南邊又有底特律河流出，連接伊利湖。個名係由法國天主教探險家喺1679年取，因為發現哩個湖嘅當時係阿西西嘅聖克萊爾（Saint Clare of Assisi）嘅瞻礼日（Feast Day）而以佢命名。
雷丁足球會

雷丁足球會（英文：Reading F.C.）係英國英格蘭東南部區域伯克郡雷丁嘅職業足球隊，2011/12年球季再攞到英冠冠軍重返英超作賽。

冠軍聯賽《II》 冠軍
2
2005/06年、2011/12年。

甲組聯賽《II》 亞軍
1
1994/95年。

乙組聯賽《III》 冠軍
1
1993/94年。

乙組聯賽《III》 亞軍
1
2001/02年。

丙組聯賽 冠軍
1
1985/86年。

南區丙組聯賽 冠軍
1
1925/26年。

南區丙組聯賽 亞軍
4
1931/32年、1934/35年、1948/49年、1951/52年。

丁組聯賽 冠軍
1
1978/79年。

足總會員盃 冠軍
1
1988年。
張欣宇

張欣宇（Gary Zhang Xinyu，1989年—）註冊土木工程師，第七屆香港立法會議員，香港新方向成員。

早年生涯
佢喺上海出世，深圳長大，父母係老師。佢2008年到香港大學讀書，畢業之後留港工作。
佢曾經喺港鐵公司從事列車營運管理工作，因為喺2019年八三一太子站事件現場做嘢，而後因被網民起底而喺社交媒體上作出事件表述，而得到一啲傳媒嘅關注。

選舉經歷
2021年12月，佢參與第7屆香港立法會選舉，參選新界北選區，獲李小加、袁國勇、金澤培、李焯芬等人提名，結果以28,986票當選。
陳治華

陳治華，香港親中派政治人，曾經參與2023年香港區議會選舉。
琉球黃金國王

琉球黃金國王（英文：Ryukyu Golden Kings）係日本沖繩市嘅職業籃球球會，依家打緊日本B聯賽。
香港禁書

自「中華人民共和國香港特別行政區維護國家安全法」喺 2020 年 7 月 1 號生效後，就開始有傳媒報導香港公共圖書館及學校圖書館將書刊落架，懲教署亦將部分書刊列為禁書，更有組織投訴或舉報部分書刊涉嫌違法，以致有發行及出版被定罪監禁。
喺2024年，有消息提到，有學校負責國安教育嘅校長同教師將學校圖書館內嘅藏書作進一步嘅自我審查，目標為台灣出版書。原因喺佢哋印有「台灣」、「國家」、「國家圖書館出版品預行編目資料」等字眼，判斷情況與2023年香港政府同中聯辦禁止來港參與台灣教育展嘅大學顯示「國立」兩個字一樣咁違反了國安法。學校處理手法包括攞貼紙黐住「台灣」與「國家」或用黑色油性筆油黑呢兩個字，甚至將台灣出版嘅書全部下架。
有報導指，部分香港官立學校停用台灣凌網科技嘅電子書平台（HyRead）服務，及取消中文科及英文科網上閱讀平台，以防師生接觸違反《國安法》及《基本法》內容。

以前
喺2007年10月2號，康樂及文化事務署明確咁講，「香港公共圖書館根據《聯合國教科文組織公共圖書館宣言》嘅原則，揀選同採購圖書館資料，以滿足社會上唔同人士喺終身學習、學術研究、獲取資訊同善用餘暇嘅需求。本着該項宣言嘅精神，香港公共圖書館喺採購書籍同報刊方面，以維護資訊自由為原則，唔會對刊物加以審查」。
喺2009年6月24號民政事務局曾喺立法會講到，「至2009年6月15日為止，香港公共圖書館有關六四事件及相關課題的書籍共有149個書目，合共1,162本。另外，香港公共圖書館因應讀者的需要，現正增購250本有關書籍，以供外借，屆時，可外借書本將佔總數82%」。當時嘅149個書目，到2023年5月只剩低3個。

而家
有學者認為政府現時嘅做法違反《聯合國教科文組織公共圖書館宣言(UNESCO Public Library Manifesto)》中「藏書與服務均不應受任何形式的思想、政治或宗教審查，也不應受商業的壓力」，正在摧毀圖書館的基業。
聯合國人權事務委員會 (United Nations Human Rights Committee) 曾喺 2022 年 11 月 11 號就香港落實「公民及政治權利國際公約」情況發表 《關於中國香港第四次定期報告嘅結論性意見 ("Concluding observations on the 4th periodic report of Hong Kong, China : Human Rights Committee")》 ，其中 C 條第 44 項指出中國香港應：
(a) 立即停止審查公共圖書館，包括學校圖書館的書籍和其他資料，讓因據稱違反《香港國安法》或違背國家安全利益而下架的書籍和其他資料重新歸位；
(b) 公布下架的書籍和資料清單； 
(c) 採取必要的具體步驟，確保類似情況不再發生。
香港政府及學校管理層至今並未依從委員會嘅指示，似有違反世界人權宣言及有關公約之嫌。
值得注意嘅是，除以下大量遭審查而下架嘅書刊外，更有為數不少的書刊因審查或自我審查而從未上架，政府和學校在少為人知嘅情況下剝奪讀者嘅資訊自由。喺咁嘅境地，「香港圖書館協會」(Hong Kong Library Association) 和「香港學校圖書館主任協會」(Hong Kong Teacher-Librarians' Association) 竟從未表達憂慮及作出相應的行動，實在喺明顯嘅專業崩壞，難辭其咎。由此可見，香港的圖書館員、學校圖書館主任、教育局學校質素保證人員 (督學)、學校管理層、教師等未能持守專業，維護資訊流通及自由，幾已喪失專業判斷同操守，專業失德地成為盲目附從嘅寄生奴僕。

禁書書目
以下為已知遭審查下架及投訴舉報嘅書刊資料，但相信並不完整。
Chill Up

Chill Up係一個以香港為基地嘅YouTube短片製作團隊。以前叫Clothes Up。每個星期定時喺YouTube推出新嘅娛樂影片。

簡介
Chill Up初期主要以Clothes Up名義發佈影片，並喺2017年1月正式開始營運，10月以「衣起來有限公司」註冊為公司。營運初期主要以拍攝衣服穿搭及潮流服飾相關嘅影片。至2019年12月正式分拆出「Chill Up」。「Clothes Up」嘅Instagram、iOS app及公司網頁仍會繼續推介潮流穿搭，而「Chill Up」嘅Instagram及YouTube頻道定位休閒娛樂嘅影片。影片嘅內容有大學街訪、估歌仔、歌曲Cover、歌手選拔等等，主要以音樂或大學內容為題材，亦會邀請唔同嘅藝人或其他YouTube頻道嘅成員嚟客串影片，如有Lolly Talk（女團）、余香凝（女演員）、劉展翹（女演員，當時亦係啱Channel成員）等。2024年，旗下成員翔、Anthony、Tim以「CU Again」嘅名開始推出原創歌曲。
保頓足球會

保頓足球會（英文：Bolton Wanderers Football Club）係英格蘭甲組足球聯賽嘅球隊之一，喺英格蘭保頓，喺1874年成立，曾經打過英格蘭超級足球聯賽。
洛達咸足球會

洛達咸聯足球會（英文：Rotherham United F.C.）係位於英格蘭中部南約克郡嘅洛達咸（Rotherham）嘅職業足球會，現時喺英格蘭冠軍足球聯賽作賽。
佢由當地兩支球隊合併而成。一支係喺1870年成立嘅「洛達咸足球會」（Rotherham F.C.），稍後改名做「洛達咸鎮」（Rotherham Town），喺1890年代有三季喺足球聯賽中比賽；另一隊係「桑希爾」（Thornhill）喺1877年成立，改名做「洛達咸郡」（Rotherham County）並喺1919年加入足球聯賽乙組聯賽，兩隊喺1925年合併成為而家嘅洛達咸聯。

甲組聯賽附加賽 冠軍
1
2013/14年。

丙組聯賽 冠軍
1
1980/1981年。

丁組聯賽 冠軍
1
1988/1989年。

北區丙組聯賽 冠軍
1
1950/1951年。

聯賽盃 亞軍
1
1961年。

聯賽錦標 冠軍
1
1996年。
光良

光良（粵拼：gwong1 loeng4；英文：Michael Wong；1970年8月30號—），本名王光良，係馬來西亞籍華裔創作型流行歌手。佢喺馬來西亞怡保出世，怡保三德中學畢業，之後再修讀電腦同電子工程文憑。1995年簽約台灣滾石唱片，之前同品冠組成歌唱組合無印良品，但係嗰個組合喺雙方同意下喺2000年解散。直到依家，佢一共推出咗幾張個人專輯，重以《童話》最出名。
光良以唱歌同寫作情歌出名，當中受到歡迎嘅歌曲作品包括：《童話》、《第一次》、《約定》、《右手邊》、《回憶裡的瘋狂》等，被唔少人叫做「情歌王子」。佢都幫過一啲當紅嘅歌手同幫佢哋作曲，原唱係梁靜茹嘅《勇氣》同劉若英嘅《我等你》就係佢嘅作品之一；之後，佢都收錄咗呢啲由其他歌手所演繹佢嘅作品，重以自己嘅版本呈現喺《約定》專輯入面。而《童話》已經7次拎咗大馬MACP「海外最高版稅」榮譽。
《童話》先後被改編做唔同語言嘅版本，有日本中孝介《花間道》，韓語、粵語、越南語、馬來語、泰文、印尼文、柬埔寨文、緬甸文等。《童話》重被唔少韓國藝人選做見面會演出曲目，包括朴有天、池錫辰、池昌旭、徐康俊、丁一宇、金楨勳等。
佢​​提及首次創作係中學時期，首歌係《如果你還愛我》（收錄喺《第一次》嘅個人專輯），都係佢第一首自己作曲、作詞。

初期
10歲時開始學鋼琴（同阿妹合上一堂課），首部鋼琴係HSINGHAI星海鋼琴，佢喺學咗好多年琴後，先發現屋企嘅鋼琴比一般鋼琴要低半個音。2人一齊坐一張凳，結果踩踏板時因為右腿唔夠長老師要佢用左腳踩，佢一直以為左腳踩踏板先啱，直到15歲換咗鋼琴老師，先發現自己踩錯腳。
中二開始創作，擔任教堂華語歌詠用教練，1990年參加30次大小各類型歌唱比賽，都拎過唔少獎項，1993年，個人演唱創作生涯簽訂首份唱片合約，1994年，製作天主教首張本地華語聖歌集。喺修讀錄音工程文憑時識咗陳峰。

無印良品
1994年同品冠合作，喺馬來西亞以光良品冠組合名稱響馬來西亞滾石唱片發行《掌心》同《多心》專輯。1995年，同品冠正式以組合名無印良品入咗台灣歌壇，由台灣滾石唱片發行《掌心》專輯，2人以清新自然嘅歌曲同細膩溫柔嘅唱腔，即刻紅咗。之後陸續發行咗《無印良品 ×2》、《胡思亂想》、《三人行》、《想見你》專輯。
喺1999年發行《珍重：95–99 分手紀念精選集》後，2000年無印良品單飛，舉辦《珍重 無印良品再見演唱會》後，光良同品冠開始作個人發展。單飛後，光良喺2001年5月10號發行首張個人專輯《第一次個人創作專輯》。之後喺2002年11月8號發行《光芒》專輯，期間重參與咗電影同電視劇嘅演出。
喺2002年2月27號，從台灣流浪動物之家領養愛犬「小High」，2013年11月以愛犬小High圖像，成立品牌《Highfun 嗨翻》。

個人發展
2005年1月21號，發行《童話》專輯，成個亞洲銷量突破120萬張。《童話》重橫掃亞洲各大電台嘅排行榜，亦被改編成唔同語言，傳唱度好高，成為唔少韓國偶像到大中華地區舉辦活動時選唱嘅金曲。《童話》被譽為21世紀最成功嘅華語歌曲之一，「童話旋風」創下全亞洲21項第一名嘅好成績，喺各大卡拉OK Box有好高嘅點唱率同獲獎無數。同年同滾石唱片約滿，加盟種子音樂同香港東亞唱片製作（A Music）。
2006年3月3號，全亞洲發行《約定》為全創作紀錄輯，喺3月29號喺香港紅磡體育館舉辦首場個人大型演唱會。同年獲委任做「馬來西亞旅遊大使」（喺2008年再獲委任），重喺11月榮獲馬來西亞《十大傑出青年文化成就榮譽獎》。2006年11月11號，喺馬來西亞娛協獎個人獲得10個獎項，破咗大會2項紀錄（個人喺同一個頒獎禮獲得最多獎項同《娛協獎》主辦以嚟獲獎最多嘅歌手）。期間喺2007年11月9號發行專輯《不會分離》同《右手邊》EP，喺2008年11月15號上台北小巨蛋，舉辦喺台灣嘅首場售票演唱會。
2008年11月22號，喺《馬來西亞娛協獎》宣佈放棄角逐獎項，但承諾唔會缺席《娛協獎》以推動馬來西亞音樂事業。2010年同2012年獲「馬來西亞娛協獎」委任做「宣傳大使」，重同彭學斌老師共同創作《閃亮》做大會主題曲。
2010年4月12號正式加盟 星娛音樂 XYmusic，2010年發行數碼單曲《太天真》，2011年6月3號，發行首張演唱會Live精選《台北下著雨的星期天》。
2011年4月，喺砂拉越州議會選舉競選期間，同張棟梁、林宇中同神木與瞳等受國陣邀請喺群眾集會上獻唱，掀起「歌手是否該為政黨站台」嘅輿論爭議。
2010年10月23號，喺韓國嘅「亞洲音樂節」做馬來西亞代表、2012年3月23號，喺香港嘅「亞洲流行音樂節」做馬來西亞代表。2011年重為「馬來西亞旅遊醫療」代言，同時發行「我們的故事」單曲做主題曲。
2013年7月8號，發行《回憶裡的瘋狂》 專輯，同時喺Android系統同iTunes推出app專輯，係亞洲區首張app專輯。其中歌曲《給自己》成為勵志電影「沒問題三班」中文主題曲。同年9月4號 以「星娛音樂有限公司創辦人」為第3屆《30》兩岸青年創新論壇—《數位音樂創新》擔任講者。
2015年擔任台灣潮客音樂獎「推廣大使」，推廣客語創作。同年擔任鳳凰衛視2015年中華小姐環球大賽總決賽嘉賓，重演唱主題曲《出走》。
2016年3月1號，具簽名功能嘅app專輯，獲得中華民國專利證書（發明第I524722號）。發明名：一種具有數碼簽章電子專輯系統嘅手持通訊裝置及方法。喺7月6號至8號受韓紅邀請參加《韓紅愛心百人援甘公益活動》到甘肅探訪。
2017年1月，加盟湖南衛視《歌手2017》、為首發歌手，喺第一輪遭到淘汰，之後喺突圍賽演唱《勇氣》以第九名突圍失敗。3月15號，喺香港參與星空盛典發佈會，宣佈首次擔任電影導演《未完成的童話》嘅愛情科幻片。

《歌手2017》
2017年1月，加盟湖南衛視《歌手2017》、為首發歌手，喺第一輪遭到淘汰，之後喺突圍賽演唱《勇氣》以第九名突圍失敗。
PK

PK (小說)：日本作家伊坂幸太郎嘅小說作品。
兩個拉丁字母嘅搞清楚
邵家臻

邵家臻（Shiu Ka-chun，1969年6月3號—2025年1月10號），係前香港社會工作者，泛民主派成員。
佢細個喺石蔭邨長大，依家做緊香港浸會大學社會工作系講師、青年研究實踐中心副主任，亦有響香港青年協會度做。佢自從1990年代大學畢業後就已經響社工界做嘢，初頭係外展社工，負責輔導邊青。佢亦都係香港選舉委員會社會福利界委員。
2016年，邵家臻畀《東周刊》踢爆佢涉嫌「一腳踏多船」，更被轟「始亂終棄」，有「社福界媾女王」嘅謔稱。同年喺第6屆香港立法會選舉當選社會福利界功能界別，成為第六屆香港立法會議員。
2025年1月10號，邵家臻因胃癌去世。
法蘭克福足球會

法蘭克福足球會係德國甲組足球聯賽球隊，1899年喺德國希燊法蘭克福成立。
迪加史卓普

迪加史卓普（英文：De Graafschap）係荷蘭杜廷赫姆一間職業足球球會，依家踢緊荷蘭乙組足球聯賽。
品冠

品冠（粵拼：ban2 gun3；英文：Victor Wong；1972年2月26號—；全名黃品冠），馬來西亞流行歌手，活躍台灣樂壇。喺吉隆坡出世。1995年簽約台灣滾石唱片，同光良組成歌唱組合無印良品。2000年無印良品解散後，先後出咗10張個人專輯。
2007年6月23號，品冠喺北京搞咗首場個人售票演唱會，之後都喺上海大舞台（2008年3月14號）、香港紅磡體育館（2009年2月18號）、台北國際會議中心（2009年7月18號）舉辦演唱會。2014年離開相信音樂，加入種子音樂。

無印良品：1994年－2000年
1994年，品冠同光良加盟滾石唱片。1995年8月開始推出咗第一張國語專輯《掌心》。1996年5月喺馬來西亞出咗《多心》專輯，同年10月喺台灣發行《掌心》專輯。1997年，出咗《無印良品X2》專輯。1998年，出咗《三人行》專輯。1999年，出咗《想見你》專輯。2000年，無印良品解散，出咗《珍重無印良品分手紀念精選集》、舉辦「珍重 無印良品再見演唱會」。

個人發展：2000年－依家
2001年，出咗個人創作專輯《自創品牌》、出咗單飛後首張個人專輯《疼你的責任》。2002年，出咗第2張專輯《U-Turn 180度轉彎》。2004年4月30號出咗第3張專輯《門沒鎖》。2005年，6月28號出咗精選集《後來的我 新歌+精選》。2006年11月10號出咗第4張專輯《愛到無可救藥》。2007年，6月23號舉行「愛到無可救藥　北京演唱會」、10月5號出咗第5張，亦係首張個人英文專輯《Need U Most》。2008年，3月14號喺上海大舞台舉行「那些女孩教我的事　上海演唱會」、4月18號出咗第6張專輯《那些女孩教我的事》。2009年，2月18號喺香港紅磡體育館舉行「愛情在香港轉機！品冠香港演唱會09」同推出同名廣東歌為主題曲、6月19號出咗第2張精選集《一切為了愛》、7月18號喺台北國際會議中心舉行「品冠《一切為了愛》2009 All for Love World Tour世界巡迴演唱會」。2010年，喺2009年參與阿牛執導，由一班馬來西亞藝人演出嘅《初戀紅豆冰》電影，2010年4月上映。9月21號開始參加幾米音樂劇《向左走向右走》演出，同許茹芸合作，做全方位演藝嘗試。11月30號出咗第7張專輯《當品冠遇見幾米 我想記得的47件事》。2011年，接拍台視《姊妹》連續劇，首次擔任八點檔男主角。首集喺6月8號播出。12月30號出咗第8張專輯《未拆的禮物》。2012年，1月12號，同交往5年嘅台灣女友Jennifer喺台北登記結婚。2013年5月31號，喺facebook個人網誌宣佈首次升格做老豆，阿仔Jayden出世，跟品冠太太英文名J開頭，暱稱小V，跟從品冠英文名V開頭。2014年1月，加盟湖南衛視《我是歌手》第二季、為第二位補位歌手，喺第三輪遭到淘汰，之後喺突圍賽演唱《我最親愛的》以第七名突圍失敗。3月7號，離開相信音樂，加入種子音樂。6月18號出咗第9張專輯《隨時都在》。6月23號，喺facebook個人網誌宣佈阿女Vivian出世，跟從品冠英文名V開頭，暱稱小J，跟從品冠太太英文名J開頭。參加綜藝節目《來吧灰姑娘》。2015年，9月19號出咗第10張專輯《無法理解的大人》。11月15號，加盟節目《隱藏的歌手》，係第5期嘅原唱歌手。11月28號，喺台北國際會議中心舉行《現在，你在哪裡？》世界巡迴演唱會。2016年，1月9號，喺上海國際體操中心舉行《現在，你在哪裡？》世界巡迴演唱會上海站」。3月5號，加盟節目《詩歌之王》，和曾魯迅文學獎得主李元勝搭檔踢館成功攞咗第1名，晉級總決賽。4月18號，出咗數碼單曲《神奇每一天》。5月21號，喺杭州廣廈體育館舉行《現在，你在哪裡？》世界巡迴演唱會廣州站」。10月30號，加盟節目《蒙面唱將猜猜猜》，化身頭戴白毛獅王嘅「大王叫我來巡山」登微博熱搜榜。12月10號，喺深圳市體育館舉行《現在，你在哪裡？》世界巡迴演唱會深圳站」

《我是歌手》第二季
2014年1月，加盟湖南衛視《我是歌手》第二季、為第二位補位歌手，喺第三輪遭到淘汰，之後喺突圍賽演唱《我最親愛的》以第七名突圍失敗。
1970年

1970年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國五十九年
朝鮮半島
主體五十九年
日本
皇紀：2630年
昭和四十五年
佛曆：2512年~2513年
回曆：1389年10月22號~1390年11月3號
猶太曆：5730年4月23號~5731年4月3號
UNIX時間：0 - 31535999
修正儒略日（MJD）：40587 - 40951

大件事
1月4號：通海地震。
3月2號：津巴布韋脫離英國獨立，成立津巴布韋共和國。
3月5號：《核不擴散條約（英文：Treaty on the Non-Proliferation of Nuclear Weapons）》正式生效。
3月15號至9月13號：1970年世界博覽會喺日本大阪府吹田市舉行。
3月21號：舊金山市長Joseph Alioto發表第一個地球日宣言。
4月11號：阿波羅13號太空船氧氣槽爆炸。
4月21號：蚊型國家赫特河省公國成立。
4月24號：中國首枚人造衛星「東方紅一號」成功發射進入地球軌道，係繼蘇聯、美國、法國同日本之後第五個自行研製火箭成功發射人造衛星嘅國。
5月4號 : 肯特州立大學槍擊案，4死9傷。
5月17號：龍虎山雙屍案。
5月31號：秘魯發生地震，約莫6.6至7萬人死。（es:Terremoto de Áncash de 1970）
6月27號：北愛爾蘭暴亂，由於天主教民權領袖狄維連俾當局拘禁，貝爾法斯特同倫敦德里嘅天主教徒分別示威，結果同新教徒同英軍衝突，做成3死90傷。
7月5號：加拿大航空一客機由滿地可飛去美國洛杉磯國際機場期間失事（英文：Air Canada Flight 621），機上109人咸不剌死晒。
7月21號：埃及阿斯旺水壩起好，起足11年。
8月30號：第2屆南越參議院選舉。
11月12號：波拉氣旋吹襲東巴基斯坦同印度西孟加拉邦，造成至少30萬人死，係有史以嚟死傷人數最多嘅風災。
11月12號：俄勒岡州公路局試圖喺俄勒岡州佛羅倫薩外，炸走一條爛咗嘅擱淺抺香鯨。
11月18號：阿曼獨立。
11月26號：教宗保祿六世訪問菲律賓，但響抵達首都馬尼拉後遇襲。
12月4號：教宗保祿六世到香港短暫訪問，佢响政府大球場（今香港大球場）主持彌撒聖祭大典，有四萬人參加。彌撒結束之後，教宗將祭衣、聖冠同埋權杖送畀天主教香港教區。
12月7號：第1屆巴基斯坦下議院選舉。
12月7號：西德總理維利·勃蘭特喺華沙猶太人起義紀念碑前面跪低。同一日西德同波蘭簽署《華沙條約》。
12月9號：比利跟巴西山度士足球會去香港踢四場表演賽。
12月9號至12月20號：1970年亞洲運動會喺泰國首都曼谷舉行。
12月27號：香港大嶼山塘福騷動，500個囚犯不滿獄警打人而脅持一個獄警。警方派出防暴隊到場，雙方對峙咗三個鐘頭先至平息。

文學
小說家金庸嘅作品《越女劍》開始喺香港明報晚報連載。
鄺星宇

鄺星宇（英文：Alex Kwong，1994年10月12號—），係香港男歌手，2019年出道，曾經屬星娛樂旗下，之後轉投元宇宙文化。

簡介
鄺星宇喺香港出世。
理文足球會

理文足球會係理文化工旗下嘅一間香港足球會，2017年成立，目前香港超級聯賽參賽隊伍之一，西貢區議會喺2020年12月委任做區隊，以將軍澳運動場做主場。
2023-2024球季，將軍澳理文頭一次贏出港超聯冠軍。
歐洲法院

歐洲法院 (英文：European Court of Justice) 係歐盟嘅最高法院，位於盧森堡盧森堡城。呢個法院確保歐盟嘅法律公平，亦係歐盟法律嘅最後釋法人。
歐洲法院總共有27位法官，每位成員國都任命一位。不過因爲方便起見，大部分嘅案件都只係有 3、5、或者15位法官在場。自從2015年，歐洲法院嘅首席法官係 Koen Lenaerts。
歐洲法院係歐盟法律嘅最高司法機構，並唔係國内法律嘅司法機關。任何歐洲法院嘅裁決都需要經過國家嘅國内司法系統嚟實行。
除此之外，歐洲法院亦會聼關於歐盟唔同機關之内嘅司法爭議，所以法院都有權打擊歐盟入面嘅非法議案、程序、或者機關。
高德納

高德納 :673（Donald Ervin Knuth:673，1938年1月10號—）係美國電腦科學家，史丹福大學電腦系榮譽退休教授，1974年圖靈獎得主。
1月10號

1月10號係公曆年嘅第10日，離年尾重有355日（閏年356日）。
<< - 1月 - >>



大件事
1863年：世界上最古老嘅地下鐵倫敦地下鐵通車，呢條大都會線行Paddington街同Farringdon街之間。
1929年：比利時漫畫家艾爾吉（法文：Hergé）嘅作品《天天歷險記》喺比利時報紙Le Vingtième Siècle（法文：Le Vingtième Siècle）嘅細路版登出。
1946年：首屆聯合國大會喺倫敦西敏市衞理中央堂召開，有51個會員國代表出席。
1949年：淮海戰役結束。
1949年：蔣介石下令中央銀行將現金移去臺灣。
1966年：印度同巴基斯坦簽署和平協議。
1977年：1972年7月動工嘅香港海洋公園開幕。
1994年：香港石硤尾滙豐銀行縱火案。
1999年：第2屆哈薩克總統選舉，由納扎爾巴耶夫連任。
2002年：香港終審法院就內地居民居港權案進行判決。
2005年：烏克蘭中央選舉委員會宣佈，反對派總統候選人尤先科喺總統選舉第二輪重新投票中勝出，當選烏克蘭總統。
2006年：南韓國立首爾大學調查委員會宣佈，黃禹錫教授喺「科學」雜誌上發表關於「複製培養胚胎幹細胞核心技術」嘅論文，經過調查證實無料到。南韓檢察官話會刑事調查黃禹錫。
2008年：哥倫比亞反政府武裝哥倫比亞革命武裝力量將扣押多年嘅兩位女人質，前哥倫比亞國會議員孔蘇埃洛岡薩雷斯同埋政治人克拉拉羅哈斯移交畀國際紅十字會同委內瑞拉政府嘅代表。
2013年：2013年1月巴基斯坦爆炸案（烏都文：جنوری 2013 پاکستان میں بمباری），142死，最少270傷。
2021年：2021年吉爾吉斯總統選舉（吉爾吉斯文版），由Жапаров Садыр Нургожоевич（吉爾吉斯文版）當選。
2023年：第80屆金球獎頒獎典禮喺美國加利福尼亞州舉行。馬來西亞演員楊紫瓊憑電影《奇異女俠玩救宇宙》攞到音樂及喜劇類電影最佳女主角。
普度斯基

普度斯基（粵拼：pou2 dou6 si1 gei1，德文：Lukas Podolski，1985年6月4號—）係個德國足球員，踢過前鋒，而家效力緊波蘭球會薩比利斯。
西西里

西西里島（意大利文：Sicilia）係意大利南部一個自治區。佔地25,708平方公里，人口大概有500萬，係意大利第一大區，同地中海第一大島。首府係巴勒摩。島上面有屹立火山（Etna），係歐洲最大、最活躍嘅火山。

人口
大多數西西里人講西西里方言。呢個方言有人話係獨立嘅語言。重有少數人講阿爾巴尼亞話或者希臘話。
大多數人都信天主教。

氣候
春秋暖，夏天熱，冬天潮濕。

社會
貪污、浪費、環境污染同黑手黨都係嚴重嘅問題。